人物、进士出身。父李宝，号鲁峰，教诸子以儒学显，而自隐居药笼间，人慕其乐，易所居辄倍售，同业皆不及。又卜别业孝水之滨，种植竹树，蓄琴酒，狎渔樵以自娱。兄李时华，字还青，万历癸酉乡科。万历十六年戊子科举人，十七年（1589年）己丑成进士。初授陕西西安府推官，任真执法。法当，即上官郡邑吏所共出，必入之；法不当，即上官郡邑吏所共入，必出之。郡邑吏贤，即上官所甚憎，全护之；不贤，即上官所甚爱，摘去之。以此得刚正誉，亦多忌者。然公廉，无能毁之。公仕不携家，独一笥，每出行部，则寄僚长舍中，门不下键而行，其清如此